
S  I.  FlAVA  FEBRIS,  quacunque  causa 
oriatur,  apta  videtur,  quse,  rebus  variis  asgros 
afficientibus,-  varias  sibi  formas  assumat. 

II.  Hinc  (i.)  fit,  ut,  in  diversis  partibus 
orbis  terrarum,  quibus  rarum  fecit  genus  homi- 
num,  varie  ab  auftoribus  describatur,  atque  in 

A  •  varias. 

varias,  de  ejus  cum  natura  tum  curatione,  dis- 
putatum  sit  partes. 

iii.  Hinc  ( I .)  quoque  est,  quamobrem  hanc 
febrem  accurate  describere,  arduum  in  primis 
sit  et  diiEcile.  Namque,  praster  pauca  signa, 
qu£e  ei  propria  sunt,  nullis  perpetuis  cognosci- 
tur  ;  sed  in  aliis  aegris  adeo  alia  est,  ut,  sicuti 
verissime  dixerunt  auftores,  omnem  subinde 
morbum  simulet,  cui  patet  genus  hominum. 

IV.  Attamen  varietates,  quae  frequentissime 
apparent,  sunt,  ea  quce,  ab  initio  adversae  va- 
letudinis,  nimiis  cordis  arteriarumque  motibus 
cognoscitur,  atque  ea  quas  a  summa  debilitate 
incipit. 

V.  Sicuti  plerique  ahi,  qui  de  hoc  morbo 
scripscrunt,  signa,  quze  utriusque  (iv.)  varie- 
tatis  propria  sunt,  quam  paucissimis  describe- 
mus. 

VI.  Va- 

VI.  Varietas  prima—wMos  plerumque 
et  robustos,  pr£e  cgcteris,  afficit ;  eos  tamea 
jnaxime,  qui  a  frigido  coelo  in  calidum  aestuo- 
sumve  nuper  advenerunt. 

VII.  A  ianguore  incipit,  vertigine,  horro- 
ribus,  capitis  dolore,  nausea  atque  obtuso  dex- 
tri  lateris  dolore.  Arteriarum  pulsus  frequens 
est,  et  insequalis.  JEger  simul  anxietate  pre- 
mitur,  ac  prascordiorum  gravitate  ;  atque  vultu 
lugubris  est,  ac  mente  confusus. 

VI II.  HiEc  (vii.)  signabrevi  excipiunt  calo- 
res,  quibus  intenditur  febris  :  ingravescit  capitis 
dolor  :  totumque  corpus  usque  eo  incalescit,  ut 
summa  cutis  taftu  calida  sit  et  pungens.  Haec 
simul  arida  est,  vel,  ut  interdum,  lento  humore 
madida:  sitis  plerumque  urget :  turgida  sanguine 
facies  est,  et  anxietatem  indicat :  rubent  alique 
inflammantur  oculi :  frequens  plerumque,  in£e- 
qualis,  et  validissimus  arteriarum  pulsus ;  alias, 

A  2  quamvis 

quamvis  durus,  tardus  tamen  et  oppressus :  at- 
que  artus  et  dorsum  graviter  dolent. 

IX.  Signa,  quje  (viii.)  memoravimus,  post- 
quam  duodecim  quatuordecimve  horas  durave- 
runt,  multum  sane  levantur,  at,  ad  certumhaud- 
quaquam  tempus,  remittunt. 

X.  Haud  multo  enim  post,  graviora,  quam 
antea,  redeunt.  Arteria  durius  et  enixius  mi- 
cant :  atque  adhuc  magis  intenditur  calor  cor- 
poris.  In  caput,  prae  caetcris  corporis  partibus, 
sanguis  difFunditur ;  atque  vehementissime  inten- 
duntur  tam  arterise  temporum,  tam  carottdes, 
-ffigrotus  somnum  inire  nequit ;  prseterita  non 
bene  reminiscitur  ;  fronte  anxius  est,  et  nonni- 
hil  ferox.  Alvus  simul  perquam  astrifta  est : 
urina  parca  :  cseterique  humores,  quos  secerne- 
re  solet  sanum  corpus,  suppressi. 

XI.  Tertio  fere  die  ab  adversse  valetudinis 
initio,  subito  haud  raro  npva  incipit  signorum 

series. 

series.  Vehementibus  cordls  et  arteriarum  mo- 
tibus  succedit  debilitas.  Pulsus  tardi  fiunt. 
Calor  summEe  cutis,  maxime  membrorum  ex- 
tremitatum,  remittit ;  at  praecordiorura  tamen 
ardor  est,  et  gravitas. 

XII.  Eodem  fere  tempore,  ventriculus  hu- 
morem,  initio  perlucidum  lentumque,  post  pau- 
16  coloratiorem,  et  luci  impervium,  supra  red- 
dit.  Tam  coUum,  quam  partes  prope  oris  an- 
gulum,  obscure  flavescunt ;  atque  morbus  pau- 
latim  transit  in  ultimum  statum  secundas  varie- 
tatis,  quam  nunc  describere  nostrum  est. 

XIII.  Varietas  secunda. — In  hac  varieta- 
te  nulli  fere  horrores  initio  observabiles  sunt. 
Prima  gravia  mala,  quibus  asger  affligitur,  sunt 
nausea,  vertigo,  prabcordiorum  gravitas,  dorsi 
imasque  sincipitis  partis  dolores.  Hsec  mala 
plerumque,  at  non  semper,  comitantur  ,magna 
debiUtas,  gravesque  dolores  musculorura.  ■ 


XIV.  At 

XIV.  At,  eodem  lamen  tempore,  corporis 
calor  parum  intenditur :  arida  cutis  est :  lingua 
itidem  nonnunquam  arida,  sEepius  vero  liumida, 
et  plerumque  turpis :  facies  solito  rubrior,  si- 
mulque  vacua  et  lugubris :  oculi  langucscunt  ac 
illachrymantur ;  imo  interdum  inflammantur, 
et  lucis  impatientes  sunt,  ampliatis  simul  pupil- 
lis,  et  turgidis,  ut  sensui  ipsius  asgri  videtur, 
palpebris. 

XV.  Varius  arteriarum  pulsus  est.  Modo 
frequens,  debills,  contraflus  seu  formicans ; 
niodo  haud  solito  frequentior,  sed  adeo  langui- 
dus,  ut  admoto  digito  vix  explorari  possit ;  in- 
terdum,  id  tamen  quod  rariiis  accidit,  mirum  in 
modum  tardatur.  Sed,  utcunque  frequens  sif 
Hut  tardus,  haud  raro  intermittit. 

XVI.  iEger  semper  animam  celeriter  reci- 
procat ;  atque  magna  anxletate,  multisque  mo- 
lestiis  opprimitur. 


XVII.  Hcec 

XVII.  HtEC  (xiii — XVI.)  mala,  post  duode- 
clm,  quindecim,  vigintive  horas,  saspe  mitescere 
videntur  ;  sed  mox  fere  ingravescunt,  neque, 
per  tres  quatuorve  dies,  quicquam  remittunt. 
JEger  magis  confliaatur,  magis  pervigilat,  vul-  , 
tuque  magis  despondet ;  atque,  inter  spiritum, 
ex  imo  peftore  suspiria  frequenter  trahit.  Mus- 
culi  tam  superiorum  membrorum  tam  inferio- 
rum  intremiscunt,  neque  profefto  raro  vehemen- 
ter  subsiliunt ;  siraulque  in  his,  itemque  in  ar- 
tubus,  dolores  sunt.  Alvus  perquam  compres- 
sa  est :  urina  parca,  solito  coloratior,  et  luci 
impervia. 

xvin.  Eodem  fere  tempore,  flavescit  cutis, 
ea  pra^cipue  coUi  et  faciei.  Nausea  transit  in 
vomitum  ;  quo  supra  redditur  humor,  qui  in- 
terdum  ex  bile  constat,  sed  multo  ssepius  perlu- 
cidus  lentusque,  in  quo  subfusca  qucedam  strias 
repraesentant :  atque,  id  profeclo  quod  mirum 
videtur,  supra  reddita  multo  assumpta  potulen- 
ta  pondere  excedunt. 

XIX.  Urina 

XIX.  Urina  simul  tardatur,  haud  raro  sup- 
primitur.  In  ventriculi  regione  multiim  inten- 
ditur  dolor.  Sensus  constrifti  abdominis  est, 
atque  obtusi  doloris  ex  pressa  regione  hepatis. 
Sanguis  ex  diversis  partibus  profluit ;  imo  haud 
raro,  in  mistura  quadam,  iis,  tam  quae  supra 
erumpunt,  quam  quas  infra,  interpositus  con- 
spicitur.  Arteriarum  iftus  varii  sunt ;  ssepe 
moUes  et  pleni,  neque  raro  intermittentes.  JE- 
ger  memoria  confusus  est,  at  raro  tamen  mente 
alienatus* 

XX.  Morbus  nunc  ad  finem  gradum  accele- 
rat ;  atque  signa,  utcunque  haftenus  diversa 
fuerint,  dehinc  utriusque  varietatis  communia 
sunt. 

XXI.  Ingravescunt  dolor  capitis  et  vertigo. 
Musculi  doloribus  vix  tolerandis  cruciantur. 
Summa  ubique  cutis  magis  magisque  flavet. 
Iraportunior  sitis  urget.  Linguce  crusta  sub- 
fusca  seu  subnigra  obducitur.     Spiritus  gravis 

est 

cst  et  laboriosus.  Arteriai  languidiiis  moven- 
tur.  JEger  brachia  et  crura  inaequaliter  disper- 
git,  difficillime  ferens  morbum.  Vomitione 
continua  et  insedabili  supra  redduntur  subnigra 
quoedam,  modo  hxc,  quje  assumuntur,  mul- 
to  excedentia,  qu^  coffe^e  faeces  simulant,  qul- 
busque  slrite  sanguinis  interposit£E  conspicuae 
sunt.  Simul  aeger,  quam  antea,  frequentiijs  de- 
sidet ;  atque  dejedla  nigritie  et  lentore  picera 
referunt.  Nigra  itidem  subnigrave  urina  est, 
etiamque  adeo  acris,  ut  substillum  moveat :  ne- 
que  multd  post  secerni,  uti  videtur,  ex  toto  de- 
sinit ;  quum  ex  vesica,  per  siphonem  iii  urincC 
fistulam  immissum,  nihil  educatur. 

XXII.  Summa  simul,  hic  illic,  cutis,  prceci- 
pue  circa  prxcordia,  livescit.  Ex  partibus,  tara 
externis  quam  internis,  sanguis  modo  exstillat, 
modo  efFunditur.  Arterije  non  solum  imbecil- 
liter  et  in^qualibus  temporibus  moventur,  sed 
ctiam  motus  haud  raro  intermittunt.  Summa 
cute  frigidus  lentusque  oritur  sudor.  Demum- 

B  que, 


lo         DE  FLAVA  FEBRE. 

que,  cegi-um  aut  sopore  cppressum,  aut  ner* 
vos  distentura,  rapit  mors,  raiseriisque  ponit 
fiuem* 

XXIII.  Talibus  plerumque  notis»-  inslgnitur 
febris,  quam  scriptis  persequimur.  Imperpe- 
tVLse  autem  qu£Edam  haud  raro  apparent,  quas, 
intra  angustos  hujusmodi  scriptorum  fines,  fuse 
describere  non  Hcet. 

XXIV.  Tempus,  quod  flava  febris  cursu  im-' 
plet,  admodum  varium  est.  Hic  enim  morbus, 
dumraodo  medicina  non  interrumpatur,  quin- 
to  plerumque  vespere  appropinquante  finitur* 
Haud  vero  raro  cursum  adeo  accelerat,  ut  tertio 
die  afFerat  segro  mortera-  Alias  adeo  tardigra- 
dus  est,  ut  in  nonum  diem  aut  undecimum  pro- 
trahatur. 

XXV.  Brevi  plerumque,  post  mortem,  eo- 
rum,  quos  absumpsit  hic  morbus,  cadavera  pu- 
trescunt.    Summa  cutis  purpurascit,  haud  ra- 

ro 

rd  etiam  nigrescit ;  sanguinem  exsudat ;  at- 
que,  liic  illic,  tanquam  ex  verberis  iftibus,  late 
livet, 

XXVI.  Patefa^lo  cadavcre,  omnia  ferme  vis- 
eer^  morbida  inveniuntur.  Cerebri  vasa  persas- 
pe  nigro  sanguine  turgida  sunt :  pulmones  livi- 
dis  haud  raro  maculis  variati.  Cordis,  et  am- 
pliorum  vcnarum,  tenuis  sanguis  et  subniger 
cst, 

XXVII.  In  abdomine  vestigia  gravissimi 
morbi  adhuc  magis  conspicua  sunt.  Ventricu^ 
lus,  et  superior  pars  summi  intestini,  obscure 
flava  apparent,  pr.Tgressasque  inflammationis 
notas  ostendunt ;  neque  profedlo  raro  villosa  iis 
tunica,  hlc  illic,  abraditur.  Jecur  saturato  co- 
lore  aut  flavet  aut  nigrat ;  simulque  ejus  vasa, 
per  quae  distribuitur  sanguis,  supra  modum  ple- 
na  sunt  et  ampla,  '  Duftus  fellei,  itemque  vesica 
fellea,  nigro  ferrae  semper  lentoque  humore, 
qui  liquidam  simulat  picera,  oppleta  conspiciun- 

B  S2  tuv. 


iz         DE  FLAVA  FEBRE. 

tur.  Splen  itidem  haud  raro,  supra  modum, 
distentus  apparet ;  maceratum  omentum  :  atque 
tam  hujus,  quam  c£eterorum  intestinorum,  facies 
arida  est,  simulque  subcoerulei  sulBavive  colo- 
ris.  Vesica,  qua  continetur  urina,  exigua  ple- 
rumque  et  contrafta  apparet,  atque  interior  ejus 
facies  grumoso  sanguine  oblita. 


DIAGN0SI3. 

D  I  A  G  N  O  S  I  S. 

.  XXVIII.  SoLUS  fere  morbus,  qui  flavam 
febrem,  de  qua  scribimus,  signis  adeo  refert, 
ut  similitudo  errorem  creet,  est  bjliosa  calida- 
rum  regionum  febius  hemittens.  Tot  enim- 
vero  iis  signorum  coramunitas  est,  ut  ejusdera 
morbi  varietates  habits  sint,  quae  vi  tantum 
differunt, 

XXIX.  Hanc  (xxviii.)  oplnionem  tenent 
auftores  multi  nominis,  nerape  Clarkius, 
Macleanius,  etnuperrime  inlibro,  quem  pu- 
blici  juris  fecit,  Jackson.  A  tam  claris  auftori- 
bus  dissentire,  quibusdam  temerarium  videatur. 
Multum  tamcn  abest,  ut  ad  horum  sententiam 
omnes  accedant  medici.  Quanquam  enim  con- 
cederetur,has  febres  genere  convenire,vi  tantiim 
difFerentes  j  taraen  nondum  satls  constat,  quibus 

ex  causis  flava  febris,  quce  duarum  vi  gravior 
est  et  lethalior,  subinde  grassetur. 

XXX.  At,  utramcunque,  de  hac  re,  opinio- 
nem  teneamus,  sive  scilicet  has  febres  convenire 
genere  existimemus,  slve  discrepare,  eas  tamen 
mternoscere  asque  necessarium  videtur  ;  ci^im 
prsesertim  non  differant  soliim  periculo,  quod 
afferunt,  sed  diversas  etiam  curationes,  utraque 
suam,  requirant. 

XXXI.  Flavus  cutis  color,  atque  vomitio 
subfuscce  aut  subatrse  materiae,  a  quibusdara 
signa  fiavse  febris  propria  existimata  sunt.  In- 
terdum  vero,  etiam  in  remittente  febre  calrdarum 
regionum,  occurrunt.  In  hac  autem  neque  tan-. 
ta  sunt,  neque  tam  frequentia. 

XXXII.  Flav£e  pr^terea  febris  remissiones 
pariira  evidentes  sunt ;  neque  signa,  sequalibus 
temporibus  interjeftis,  multiim  aut  semper  de- 

crescunt, 

crescunt,  sed  plerumqiie  ita,  ut  ccKpere,  con- 
tinuant. 

XXXIII.  Oculi,  porro,  et  vultus,  m\  fe- 
runt  scriptores,  iis,  qui  jam  viderint,  flavara 
febrem  verbis  disertissirai  medici  certius  in-di- 
cant.  Quce  vero  hjec  oculorum  et  vultus  pro- 
prietas  sit,  nemo  medicorun:  haftenus  potuit 
verbis  accurate  describere. 

XXXIV.  Spirandi,  denique,  crebritas  j  sus- 
piria  frequenter  ex  imo  peaore  trafta  j  conti- 
nuus  violentusque  imi  sincipitis  dolor  ;  anxietas, 
quantam  verba  non  possunt  exasquare ;  hsec 
omnia,  utl  ab  auftoribus  accipimus,  signa  flavx 
febris  propria  sunt. 


I 

CAUSJE  REMOT^- 

XXXV.  De  causa  flavfe  febris,  duje  omnlno 
opiniones  sunt,  inter  se  contrari»;  quarum  tamen 
Btrique  defensores  magni  nominis. 

XXXVI.  NonnulII,  sicuti  Chisholmius, 
RusHius,  atque  Americani  medici  fere  om- 
nes,  contendunt,  pestilente  quodam  tabo  spe* 
ciali  concitari.  Alii,  et  hi  quidem  praeclari, 
Jackson,  nempe  Macleanius,  Clarkius, 
pestilente  unquam  tabo  oriri  negant. 

'  xxxvii.  Mirum  videtur,  nondum,  pesti- 
lens,  necne,  sit  haec  febris,  inter  medicos  con- 
venire  ;  eoque  magis,  quod,  in  occiduo  semior- 
be,  iis  causara  explorandi  frequens  nimis  occa- 
sio  nuper  oblata  est.  Argumenta  vero,  quibus 
partes,  utraque  suam,  opmiones  confirmare  co- 
nantur,  adeo  numerosa  sunt,  et  tantam  a  re- 

bus 


» 

bus  ipsis  fii-mitatem  videntur  accipere,  ut,  utra 
bpinio  vera  sir,  difficile  in  primis  sit  discer- 
nere. 

XXXVIII.  Audi,  sis,  Jacksonem,  de 
controversa  hac  re,  liis  disserentem  verbis  : — 
"  That,  if  various  persons  brought  into  ho- 
"  spitals,  on  account  of  accldents-,  become 
"  aifefted,  in  a  certain  course  of  time,  with  a 
"  fever  not  connecled  with  their  conditionsj 
"  little  doubt  will  remain  that  a  contagion 
"  exists,  or  that  the  fever  originates  from  that 

source ;  if  the  medical  officers,  nurses,  and 
"  attendants  become  generally  affefled  with  the 
"  fever  prevailing  in  those  hospitals,  while  a 
"  similar  disease  does  not  appear  in  neighbour- 
"  ing  places,.  or  only  as  traced  to  this  source, 
"  the  conclusion  of  contagion  may  be  safely 
"  admitted  ;  if  clothes,  bedding,  eventheper- 
"  sons  of  men,  from  this  infeded  source,  be 
"  rcmoved  lo  a  distant  place,  a  disease  arising 
"  in  this  place,  and  extending  itself  to  others, 

C  "  may 

"  may  be  justly  concluded  as  proceeding  from 
"  contagion.    If,   on  the  contrary,  persons 
"  sickening  at  this  source,  removed  to  a  distri£l 
"  where  the  disease  does  not  exist,  do  not  com- 
"  municate  to  their  attendants  a  form  of  thc 
malady  under  which  they  themselves  labour, 
*'  there  cannot  be  just  cause  to  suspe£t  the  exi- 
"  stence   of  contagion ;     if  the  unpurified 
"  clothes  and  bedding  of  people  who  have  been 
*'  ill,  or  even  who  have  died  of  this  disease, 
"  be  worn  by  healthy  men  with  impunity,  a 
"  direft  proof  is  furnished,  that  contagion  does 
"  not  exist.    If  the  course  of  the  disease,  in 
*'  riscj  progress,  and  decline,  follow  the  laws 
"  of  season,  which  infiuence  ordinary  ende- 
"  mic,  there  can  be  little  reason  to  suppose  it 
"  contagious;   for,  contagious  fever,  arising 
"  from  dire£l:  communication  or  near  approach 
"  to  the  contagious  source,  is  little  under  the 
"  influence  of  season  ;  on  the  contrary,  it  is 
"  usually  more  aggravated  in  winter,  when  the 
*'  endemic  ceases  or  declines." 

XXXIX.  His 

XXXIX.  His  (xxxviii.)  argumentis  ad- 
du£tus  est  Jackson,  ut  fiavam  febrem  nun- 
quam  pestilentem  esse  morbum  crederet.  Ei, 
hac  de  re,  assentiunt  Clarkius  et  Maclea- 
Nius,  qui,  rebus  itidem  observatis,  et  experien- 
tia  coguitis,  eandem  opinionem  confirmant.  Ad 
candem  quoque,  utl  a  Macleanio  accipi- 
mus,  sententiam  accedunt  Wrightius,  et  me- 
dici  quidem  fere  omnes,  qul  in  Hispaniola 
medicinam  faciunt  aut  fecerunt. 

XL.  Contra,  in  America,  inter  omnes 
fere  medicos,  uti  videtur,  febrem,  de  qua  scri- 
bimus,  pestilentem  esse  consentitur.  Ex  his  ve- 
ro  alii,  tabum,  quo  concitatur,  peregre  navibus 
importatum  esse  contendunt ;  aliis  videtur,  do- 
mi  putridis  seu  terra  enatis,  seu  excrementis  et 
cadaveribus,  generatum. 

XLi.  Quod  si  horum  scripta  attento  quis  a- 
nimo  volutaverit,  ei  fortasse  videbitur,  hos  id- 
circo  induftos  esse,  ut  pestilentera  morbum  cre- 

^  ^  derent; 

dcrent ;  quod,  in  quibusdam  parlibus,quasi  pes- 
tilentia,  cito  et  lethali  gradu  evagatur.  Pau- 
caSj  si  ullas,  res  adducunt,  quibus  pestilentem 
esse  probent :  at  multarum  meqtionem  injiciunt, 
quse  contrariam  confirment  opinionem,  grassan- 
tem,  nimirum,  natura  esse  morbum,  quem  so- 
lito  graviorem  et  magis  lethalem  incognita  quse- 
dam  cceli  gravitas,  seu  loci  vitium,  reddidit. 

XLii.  Quinimo,  Rushius,  qui  strenue  con-. 
tendit,  pestilentem  flayam  febrem  esse,  concedit, 
— "  That  it  did  not  spread  in  the  country 
"  when  carried  there  by  persons  who  were  in- 
"  fcfted,  and  who  afterwards  died  with  it  j 
"  (and  he  adds,  that)  during  four  tiraes,  ia 
"  which  it  prevailed  ia  Charleston,  in  no 
"  one  instance,  according  to  Dr  Lining,  was 
"  it  propagated  in  any  other  part  of  the 
"  state." 


xLiii;  Idoneus,  hac  de  re,  testls  Chishol- 
Mius  vix  habendus  est  j  quandoquidcm  pesti- 

kntissima 

Jentissima  febris,  quam  describit,  multis  a  flava 
febre  dilFert,  et,  etiamsi  prorsus  eandem,  atque 
h^c,  esse  concederemus,  de  fide  tamen  eorura, 
qua?,  de  ea,  literis  matidavit,  haudquaquam  sc- 
mel  derogatum  est. 

XLiv.  Verijm,  etlarasi  iis  scriptoribus  opi- 
nione  accedamus,  qui  flavam  febrem  neutiquam 
pestilentem  esse  contendunt ;  concedendum  ta- 
men  est,  quadam  cccli  iutempei-antia,  et  loci  vi- 
tio,  vim  ejus  magnopere  intendi.  Tempestas 
enim  anni,  qua  in  hominum  genus  ingruit,  cali- 
dissima,  uti  ferunt  omnes  auftores,  est,  etiam- 
que  siccissima  j  ubi  silent  omnes  aurse,  neque 
DiESPiTER  igne  unquam  corusco  nubila  di- 
vidit. 

XLv.  C)uocirca,  quin  aer  cceli  multum  vitie- 
tur,  dubitari  non  potest.  De  hoc  vero  vitio, 
sicut  de  omnibus  parum  cognitis,  in  contra- 
vias,  et  pugnantes  inter  se  partes  disputatur. 


XLVI.  MlT- 

XLvi.  MiTCHELus,  Novi  Eboragi  civis, 
asserit,  quo  tempore,  in  ea  urbe,  flava  febris  tan- 
tam  stragem  edebat,  in  communi  aere  cccli,  uti 
periculis  chymids  compertus  est,  plus  solito 
gasis  oxygenii  infuisse,  haud  enimvero  minus  tri- 
ginta  septem  partes,  pro  sexaginta  tribus  gasis 
azGtici.  Smithius  quoque,  Philadelphien" 
sis,  ex  periculis  faftis  idem  concludit. 

XLVii.  Clarkius,  contra,  contendit,  aera 
cceli,  dum  in  Hispaniola  flava  febris  infestis- 
sima  erat,  solito  minus  gasis  oxygenii  continuisse, 
Neque  enim  sulphureto  potassa,  neque  ferri  ra- 
mentis  cum  sulphure  commixtis,  quibus  expo- 
suit,  quinta  araplius  parte  volumine  minutus 
cst ;  etiamsi,  iisdem,  postquam  evanuerat  febris, 
expositus,  sese  in  molem,  quarta  fere  parte  mi- 
norem,  contraxerit.  Insuper  addit,  in  multis 
experimentis,  qu®  post  cepit,  quara  salubrita- 
tem  coelum  adeptum  esset,  aera  nunquam  in  mo- 
lemj  quarta  amplius  parte  rainorem,  recessisse. 


XLViii.  Ha:c 

XLviii — Hjec,  inter  se  (xlvi  et  xlvii.)  con. 
traria,  conciliare  non  possumus.  Ea  vero,  quse 
(xlvii.)  concludit  Clarkius,  nobis  ad  fidem 
aptiora  videntur.  Veri  enim  similius  est,  fcr- 
vore  ccEli  ac  tranquillitate  gas  oxygemum  aerrs 
ambientis  minui  potiiis,  quam  augeri. 

XLix.  At,  etiamsi  vero  haud  absimile  sit, 
rationem  partJum  .en.  r-ommnni.  constitucntium 
causissnpra  (xliv.)  memoratis  mutari,  etmuta- 
tam,ad  vim  W  febris  intendendam,  conferre,- 
est  tamen,quare  opinemur,  causam,  qua  hic  mor' 
bus  excitatur,  subtiliorem  esse,  quam  ut  hucus- 
que  a  medicis  detegi  potuerit. 

jACKsoNi,  itemque  Macleanio,  vide- 
tur,  halitum  paludum  et  palustrium  locorum 
verum  parentem  esse,  qno  gencratur  flava  fe. 
bns,qu.tantamEaR0P„in  W  Oc 
— TALi  stragem  edidit.    Hanc  opinionem, 

q-verisimillin.aest,multisvalidisargumentis, 

qujc 


24         DE  FLAVA  FEBRE. 

qu3C  in  eorum  scriptis  fusc  narrantur,  summiv, 
ope  nituntur  confirmare  *. 


Li.  Praster  autera  causas,  qu£c  flavam  fe- 
brera  concitant,  alias  sunt,  quae  silentio  prse- 
teriri  non  debent,  quoniam  aptos  homines  fa- 
ciunt,  quos  hic  morbus  adoriatur, 

Lii.  Harum  (li.)  vero  prcecipua  ea  est  cor^ 
poris  constitutio,  qu£e  omnium  ferme  hominum^ 
frigidas  regiones  habitantium,  aliquatenus  com- 
munis  est.  Etenira,  in  India  Occidentali, 
ii,  prae  cjeteris,  in  hanc  febrem  Incidunt,  qui  ^  , 
nuperrime  Europa  illuc  pervenerunt.  Quini- 
mo,  uti  medici  haud  pauci  experientia  didice= 
runt,  EuROPEOs  complures  illic  annos  comrao- 
rari,  quam  eorum  corpora  coelo  se  slc  assuefe- 
cerunt,  ut  causis,  quibus  concitatur  flava  fe- 

brisj 

*  Vid.  Jackson  :  Oulline  of  Fever,  ]>zg.  103—4—5» 

Maclean:  On  the  Dheans  of  St  DomNCo, 
pag.  24, 

bris,  impune  objiciantur.  Atque  adeo,  si,  post. 
quam  commoratio  coelo  eos  assuefe^it,  in  loca 
frigida  navigaverint,  reduces  in  Indiam  Occi- 
DENTALEM,  xque,  ut  antca,  flavce  febri  op- 
portuni  sunt.  Mirum  quoque  in  modum,  hic 
morbus  in  America  Septentrionali  lethi- 
fer  est,  propterea  haud  dubie,  quod  frigi- 
dissimas  ibi  hiemes  calidissimae  jBStates  excif 
piunt. 

Liii.  FlavK,  porro,  febri "  validi  hominum 
et  pleni,  pras  cceteris,  obnoxii  sunt ;  mares, 
pr^e  foeminis ;  gravidas  focminarum,  pras  va- 
cuis  ;  atque  albi  hominum,  quique,  inter  pu- 
bertatem  et  quadragesimum  annum,  vitam  a- 
gunt,  pras  nigris  et  impuberibus. 

Liv.  Alice,  denique,  causne,  qua?  reddunt 
humana  corpora  apta,  quse  flava  febris  inva- 
dat  et  absumat,  sunt,  qucccunque  horum  vi- 
res  multiim  labefaflant.     Hujusmodi  autcm 

D  suntj 

sunt,  metus,  moeror,  magna  vis  sive  frigoris 
sive  calorisj  fatigatio,  intemperatus  vini  et  car-» 
nium  usus» 


e  A  U  S  A 

CAUSA  PROXIMA  ET  RATIO  SIGNORUM. 


Lv.  QuuM,  quae  sit  febris  natura,  quse  fa- 
tio,  medicos  etiamnum  lateat,  nos  posse  hanc 
rei  propositas  partem  clare  exponere,  non  expec- 
tandum  est. 

Lvi.  Signa,  quae  memoraviraas,  inter  S6 
admodum  diversa  sunt,  et  morbidas  corporis 
affeaiones  haud  minus  diversas  indicant.  Ru- 
SHius,  medicorum,  quantum  scimus,  primus 
conatus  est,  communem  omnium  causam  com- 
prehendere  et  exponere.  Sed,  cognitis  iis, 
quse,  de  hac  re,  literis  prodidit,  et  inter  sc 
Gomparatis,  facile  cuiquara  apparebit,  causam, 
quara  proposuit,  non  solum  conjefturalem  esse, 
sed  etiam  haudquaquam  idoneam,  ex  qua  om^ 
nia  signa  oriantur. 


^  ^  tvii.  Quan" 

Lvii.  Quanquam  vero  communein  omnium 
slgnorum  causam  clare  exponere  non  possu- 
mus,  tamen  nobis  in  potestate  est  quorundam 
saltem  rationem  reddere  j  quee,  utcunque  man- 
ca,  qua  tamen  via  prosperrime  curetur  hic  mor- 
bus,  soggerat. 

Lviii.  Huic  morbo,  prae  plerisque  aliis,  pro- 
prium  est,  elEcere,  ut,  in  quibusdara  partibus 
interaneis,  maxime  stomacho,  jecore,  et  cere- 
bro,  sanguis,  supra  consuetudinem,  cumuletur. 
Ex  his  enimvero  partibus,  sangiiine  ultra  mo- 
dum  impletis,  enascuntur  multa  malorum,  qui- 
bus  acgri  affliguntur. 

Lix.  Nimia  vcntricuU  vasonim  plenitudine 
fortasse  oriuntur  nausea,  anxietas,  et  dolor ; 
quibus,  ab  initio  adversse  valetudinis,  flava  fe- 
bre  £Pgri  vexantur.  Ejusdem  item  plenitudinc 
oritur  vomitus,  quo,  hoc  in  morbo,  mirum  ia 
modum  concutiuntur  aegrorura  corpora,  In 
ventriculos  enim  eorum,  hac  febre  laborantiura, 

excer- 

cxcernltur  aut  exhalatur  tanta  vis  acris  humoris, 
quanta  potum  multo  excedit.  Verum  enimve- 
ro  nigra,  quse  plerumque,  ante  mortem,  supra. 
erumpunt,  ex  hoc  huraore,  uti  verisimillimum 
videtur,  maxima  ex  parte  constant,  vel  ex  hoc 
forsitan  coramixto  cum  cruore  ex  vasis  efFuso, 
et  haud  scio  annon  etiam  tunicis  ipsius  ventri- 
culi  erosis. 

LX.  Morbida  cerebri  plenitudine,  quam  in- 
dicant  facies  rubore  suffasa,  infiammati,  inter- 
dum  hebetes,  oculi,  et  palpitationes  carofidum, 
oriuntur  non  vigilia  raodo  et  gravisdmus  capi- 
tisdoior,  quibus,  per  totum  morbum,  premi- 
tur  aeger,  verum  altus  quoque  sopor,  quo  mori- 
bundus  obruitur. 

LXi.  Eorum,  qui  flavam  febrem  nafti  sunt, 
jecur  semper  sanguine,  supra  modum  natura- 
lera,  impletur :  patefaftis  enim  cadaveribus, 
nunquamnon  distentum  deprehenditur  j  haud 

rard 

raro  etiain  ulcerosum,  aut  gangrasna  depastumv 
Hsec  jocinoris  plenitudo,  causa  fortasse  abdo* 
minis  doloris  est,  itidemque  acris  bilis,  unde  tot 
malorum,  quorum  foecundus  hic  est  morbus,  e- 
nascuntur. 

Lxii.    Luteus  Gutis  color,  quo  flava  febris^ 
insignitur,  oritur,  ut  quibusdam  videtur,  ex 
bile  absorpta,  et,  per  vasa  bibula,  in  circum- 
fluum  delata  sanguinem  ;  unde,  per  arterias 
cutis  exhalantes,  efFusa,  summum  ubique  cor- 
pus  luteo  colore  tingit.    Nuperrime  autem  alii 
contenderunt,  vitiato  sanguinis  sero  efSci :  ne- 
que,  profefto,  vero  absimilis  hsec  opinio  vide- 
tur ;  quoniam  summum  corpus  subito  plerum- 
que  et  celeriter  flavescit,  prascipue    sub  fi- 
nem  morbi,  ubi,  pras  segri  debilitate,  fieri 
vix  potestj  quin  vasa  bibula  languidiiis  absor- 
beant. 


Lxiii.    Petecbia,  vibices,  sangulnisque  pro-' 

fusiones. 

fuslones,  qusc,  sub  finera  morbi,  accidunt,  par- 
tim,  uti  videtur,  ex  arteriarum  laxitate  prove- 
niunt,  partim  ex  quodam,  at  nondum  satis  cog- 
nito,  vitio  sanguinis. 


PHOGNOSIS. 

V 


DE  FLAVA  FEBRE. 


PROGNOSIS. 


Lxrv.  MuLT^  notas,  tam  quae  spem,  tara. 
qujE  periculum  ostendunt,  ab  auftoribus  me- 
morantur.  Sequitur  igitur,  ut  has  quam  bre» 
vissime  explicemus, 

Lxv.  Ubi  aeger  neque  plenus  est,  neque 
jntemperantia  vel  fatigatio.ne  debilitatus,  ple- 
rumque  bonum  est.  Maribus,  quam  foeminis, 
iethalior  hic  morbus  est ;  nigris  hominum,  quam 
albis,  mitior.  Mitis  morbi  testimonium  est, 
«bi,  interpositis  asqualibus  temporibus,  eviden- 
tes  signorura  remlssiones  sunt ;  ubi  moUis  cutis 
est,  et  subinde  sudore  humida ;  ubi  aret  lin- 
<rua,  et  subfusca  cooperitur  crusta,  qu«,  ex  u- 
troque  margine,  dishiascit;  ubi  in  facie,  potissi- 
mum  circa  os,  pustulce  oriuntur.  Oculi,  dem- 
que,  constantes,  et  vultus  futuri  intrepidus,  se- 
curitatem  plcrumque  poihcentur. 

Lxvi.  Con- 

ixvi.  Contra,  gravis  morbi  periculum  est, 
iibi,  ipso  initio,  maxima  vitalium  debilitas  oc- 
currit.  Pessimum  tamen  est,  si  sfger  stupore 
aut  sopore  obrutus  jacet.  Neque  vero  signum 
bonum  est,  summum  corpus,  triginta  sex  post 
morbi  initium  horis,  flavescere  ;  eoque  pejus,  quo 
saturatior  color  est.  Mali  etiam  morbi  testimo- 
nium  est,  suspiria  ex  imo  peflore  frequenter 
ducere  ;  vehementer  et  crebro  spirare  ;  urinara 
retinere ;  atque  infra  nigra  qusedam',  pici  simi" 
lia,  transmittere :  periculosissimum  tamen  est, 
si  lingua  tremiscit,  tumet,  vel  languide  move' 
tur,  vel  ietiam  nitida  est  et  levis. 

Lxvii.  Mali  etiam  morbi  signum  est,  caput 
gravissime  dolere  :  nervos  singultire :  asgrura 
submissa  voce  secum  mussitare  ;  continua  vigi- 
lia  premi ;  et  difficulter  ferre  morbum.  Mala 
etiam  febris  est,  et  vix  non  lethalis,  in  qua  arte- 
rlarum  pulsus  contraftus  est,  incequalis,  formi- 
cans,  aut  intermittens ;  qiiod  tamen  non  per^ 
petuum  est.    Si  quis  incidit  vomitus  mixtorura 

cx  bile  et  pituita,  non  terrere  protinus  debet : 
at  periculosus  est  vomitus  sincerte  lentseque 
pituitje.  Ac  nigra  quoque  in  flava  febre  vomu- 
isse,  pestiferum  est,  et  interitus  periculum  os- 
tendit ;  pauci  enim,  post  hoc,  servari  possunt. 
Clarkius,  ut  certiores  ipse  nos  facit,  qua- 
tuor  non  amplius  asgrotos  novit,  morti,  post  ni- 
grum  vomitum,  ereptos. 

Lxviii.  In  prsecipiti  jam  esse  asgrum,  de- 
nunciant  oculi  languidi :  magisque,  si  illachry- 
raant ;  angorem  et  metum  significant ;  pigre 
raoventur  ;  quasque  in  iis  alba  esse  debent,  ru- 
bescunt ;  aut  in  iisdem  venul^  et  arteriolct  pal- 
lent ;  aut  ipsi  immobiles  h^rent.  Ad  ultima 
iam  ventum  esse  testantur,  vultus  vacuus,  tris- 
tis  et  luridus  ;  facies  flaccida  et  rugosa,  cujus- 
que  notce  minuuntur ;  squalida  et  livida  cutis. 


C  U  R  A  T  I  O. 

C  U  R  A  T  I  O. 

LXix.  C^TERis  rei  propositae  partibus  ab- 
solutis,  sequitur,  ut  solam,  qu£e  restat,  quam 
paucissimis  persequamur;  inqua  considerandum 
est,  quibus  medicamentis  et  remediis  flava  febre 
laborantibus  optime  subveniatur, 

Lxx.  Hoc  morbo  implicatis  efEcacissima 
deinceps  medicamenta  ferme  omnia  subvene- 
runt.  Sed,  de  horum  effe^tibus,  scriptores  di" 
versa,  contraria,  et  inter  se  pugnantia  testati 
sunt,  ut  non  facile  discerneres,  quse  responde- 
rint,  quffi  fefellerint.  Cum  ita  sit,  ex  indiges- 
ta  mole  pauca  medicaraenta  separabimus,  quo- 
rum  utilitatcm  approbavit  fidissimorum  au<9:o-. 
rum  experientia. 


LXXI.  Rq. 

Lxxi.  RoBORAKTiA. — Quuin  flava  febre 
a?grorum  vires,  brevi  et  mirum  in  modum,  la- 
bantur,  medici  haud  pauci  raedicamentis,  ex  iis 
qu^  vires  sustinent  aut  reficiunt,  priecipuc  cor- 
tice  cinchon(Z  et  vino,  opitulari  haud  ita  pridem. 
solebant.  Hodie  ver6,inter  omnes  ferme  medicos, 
conscntitur,  hcec  medicamcnta,  vel  magna  copii 
assumpta,  parijm  prodesse,  nisi  febris,  jEqua- 
hbus  temporibus  intervenientibus,  manifeste  re- 
mittat. 

Lxxn.  ExiNANiTio. — Alii  medici,  et  hi 
quidem  multi  nominis,  contra  hanc  febrem  pug- 
iiant  missione  sanguinis,  alvi  purgatione,  aliis- 
que  quibus  ex  corpore  demitur  materia.  Sed, 
de  hujusmodi  curatione,  non,  inter  ipsos  aufto- 
res  qui  proponunt,  per  omnia,  convenit. 

Lxxiii.  Sanguinis missio.—  MosELEius,quod 
sciraus,  sanguinem  eliciendo  flavse  febri  primus 

opitubri 

ppitulari  sokbat.  Huic  ipse  remedio  maxirae 
credebat;  atque  ait,  quomaturius  adhibeatur, 
ct  quo  uberius,  eo  plus  profiturum, 

Lxxiv.  Auftore  Moseleio,  Rushius,  alii- 
quc  medici  eura  sequentes,  flavjE  febri,  quDe, 
haud  ita  pridem,  Philadelphi^  tot  homiuuq 
absumpsit,  sanguinis  detraftione  subvenire  co- 
nati  sunt,  et  hoc  omnibus  aliis  remedium  antcr 
posuerunt. 

Lxxv.  Alii  vero  medici  sanguinis  missio- 
nera  improbant.  Asserit  enim  Clarkius,  san- 
guinem  emittere  flava  febre  implicitis,  pernici- 
osura  esse  ;  nisi  junioribus  et  validis,  brevi  post 
hoc  morbo  correptis,  quam  Europa  in  Indiam 
OcciDENTALEM  adveucrint ;  quibus,  modo 
nondura  viginti  quatuor  horas  a:grotaverint,  for- 
sitan,  putat,  nonnihil  opituletur.  Sed  vel  his, 
uti  censet,  post  viginti  quatuor  horas  ab  initio 
febris,  sanguinem  detrahere,  periculosum  est  5 
post  triginta  scx,  vix  non  lethale. 

Lxxvi.  Hoc 

Lxxvi.  Hoc  vero  remedium  denuo  appro- 
bat  Jackson  ;  quamvis  alio  modo  utendum  cu- 
ret,  atque  is,  quo  Rushiani.  Hi  enira,  ut^ 
pote  quibus  consilium  esset  nimios  cordis  et  ar- 
tpriarum  motus  sedare,  solebant  sanguiriem  i- 
dentidem,  at  rarissime  sexdecim  ampliias  uncias 
pna  vice,  elicere,  atque  interim  aliis  modis  ex 
corpore  demere  materiam. 

Lxxvii.  Jackson,  contra,  cui  consilium 
cst,  r<rj,  quce  in  corpore  existunt,  ex  toto  mutarey 
et  novos  ciere  inotiis,  prirao  febris  fiav^  adventu, 
sanguinis  triginta  haud  minijs  uncias  pleno  rivo 
emittit.  Eundem  in  finem,  praecipit,  ut,  eo- 
dem  fere  tempore  quo  elicitur  sanguis,  inferio- 
ra  extrema  in  aquam  tepidam  immergantur,  si- 
mulque  capiti  afiundatur  aqua  frigida,  atque 
Tiiurias  hydrargyrl  didcis^wm.  cumpuhere  Jacobi, 
assumatur.  Quinetiam,  uti  superdicit  hic  au£tor, 
hcet  quaedam  hujus  febris  formac  sint,  in  quibus, 

post- 

postquam  aliquandiu  continuaverint,  sanguinem 
detrahere  periculosum  sit,  tamen  aliaj  sunt,  iri 
quibus  conveniat. 

LXXYiii.  Eadem  fere  ratione,  Maclea- 
Nius,  et  medicorum  haud  pauci,  qui,  in  India 
OcciDENTALi,  Britannicarum  copiarum 
valetudini  consuluerunt,  flavam  febrem  solebant 
curare. 

Lxxix.  Purgatio. — Cathartica  quoque,  ut 
inter  plerosque  convenit,  iis  annumeranda  sunt 
medicamentis,  quae  corporibus  fiava  febre  ce- 
gTorum  materiam  optime  demunt.  Hujus  au- 
tem  generis  cseteris  antefertur  w«naj  hydrargyri 
dulcis.  Hic  plerumque  assumitur  cum  jallopa 
conjunftus.  Sed  Jackson  prascipit,  ut,  uni 
cum  pulvere  Jacobi,  adhibeatur,  ct  ut  asger  te- 
pida  simul  diluentia  bibat,  quo  alvum  cum  ci-- 
tius  tum  efEcaciiis  exinaniat. 


Lxxx.  Prag 

Lxxx.  Pr£e  quodam  alvi  torpore,  iis  flaval 
febre  asgrotis  magna  catharticorum  dosi  opus 
est.  Ad  alvum  satis  deplendam,  fere  quinde- 
cim  haud  minus  grana  muriatis  hydrargyri  dulcisi 
et  totidem  jallopcs  requiruntur; 

Lxxxi.  Salivaiio. — Medicamenta  etiam,  ex 
iis  quas  salivam  movent,  flava  febre  laborantibus 
prodesse  existimantur,  eorumque  etiamiium  in- 
valet  usus.  Hujus  generis  optima  sunt,  7nurias 
hydrargyri  dulcis,  et  infricatum  summo  corpori 
iinguentum  ex  hydrargyro  caeruleum. 

Lxxxii.  Hujusmodi  raedicamentis,  etiamsi 
laudibus  onerent  plurimi  medici,  pariim  tamen 
confidit  Jackson  ;  propterea  quod,  uti  docet 
experientia,  incertum  est,  an  salivam,  necne,  tem- 
porl  cieant.  Allls  etenim  hac  febre  cegrotis 
salivam  cvocare,  difficillimum  est;  dum  aliis  pauca 
muriatis  hydrargyri  dulcis  grana  ad  evocandam 
plus  satis  pollent.    Hujusmodi  igitur  raedlca" 

raentiT! 

mentis  credere,  est,  sicuti  huic  auftori  videtur, 
committere,  ut  in  incerto  medicamenti  eiFeftu 
salus  segri  vertatur. 

Lxxxiii.  Frigidarium^ — seu  potiiis  hoc, 
vicissimque  tepidarium,  flava  febre  correptis 
multiim  proficere,  medici  haud  ita  pridem  exis* 
timarunt* 

Lxxxiv.  Nostris  vero  temporibiis,  alterno 
horum  usui  pariim  confiditur.  Jackson  quidera 
affirmat,  quamvis  haud  raro  prorsiis  fallat,  haud 
tamen  raro,  cjEteris  fallentibus  pariimve  valen- 
tibus,  optato  respondere,  et  inter  efficacissima 
habendum  esse,  quibus  morbidse  aftiones  corpo- 
ris  in  salutares  rautentur.  Andersoni,  contra, 
qui,  prodesset,  necne,  saepe  expertus  est,  pror- 
sus  inefficax  videtur  *. 

F  LXXXV.  Ges' 


*  Vid.  Anderson  :  Essay  on  Tellow  Fever, 

Lxxxv.  Gestatjo^ — subdivo,  utl  a  Jack- 
soNE  acciplraus,  flavce  febri,  qualiscunque  huic 
forma  sit,  omni  temporc  optime  convenit,  et  ad 
curandam  efficacissima  est. 

Lxxxvi.  Praster  raedicamenta et  remedia, 
quae  ad  flavam  febrem  sanandam  adhibentur, 
quorumque  efficacissima  memoraviraus  j  alia 
qucedam  sunt,  quae,  utpote  quibus  graviora 
interdum  signa  leventur,  prceterire  non  licet. 

Lxxxvii.  OpiuMt — quo  gravioraraala  mi- 
tigentur,  haud  raro  assumitur :  rarissime  vero 
optatura  malorum  affert  levamen  ;  irao,  morbi 
praesertira  initio,  scepe  capitis  dolorera  vehemen- 
ter  intendit,  etiamque  inquietudinem  et  anxie- 
tatera. 

Lxxxviii.  ExuLCERATORiA^ — quippe  quns 
partium  dolores  mitigent,  spasmum  solvant,  si- 
mulque  languidas  corporis  vires  excitent,  sum- 

mo 

ino  interdum  corpori  eormn,  qui  flava  febre  la- 
borant,  superimponuntur.  Rarissime  autem 
opportunum  auxilium  afferunt :  quamvis  vca- 
triculo  superimposita,  vomituii^  interdum  et  sin- 
gultum  sedent ;  temporibus,  gravem  capitis  do- 
lorem. 

LXXXIX.     VOMITUM     SIST£2^TIJ.  Vomi- 

tus,  quo  flava  febre  impliciti  tam  vexantur,  sub- 
inde  sistitur  cifrate  potassa  effervescente ;  cethere 
sulphurico ;  aqua,  in  qua  fervida  maceratum 
chamffimelon  sit;  fnuriate  hydrargyri  dulci ; 
acetite  plwnbi  aqua  liquato ;  sulphate  alutni. 
noso ;  et,  quod  nonnuliis  mirum  videatur,  sul-. 
phate  zinci. 

xc.  5i7Zi'//c/i?/c<7,j,-.ad  spasmossol- 

vendos,.  efScax  est. 


xci.  Vi^ 

xcr.  ViNUM,  vel  alcohol  Gallicum — a- 
qua  dilutum,  irapedit,  quo  minus  anima  deficiat. 


XCII.     A^A  FRIGIDA,  Vel  SULPHAS  ALUMI- 

Nosus — aqua  solutus,  inhibet  profusiones  san- 
guinis. 


GONVA- 

COI^VALESCENTIUM  REFECTIO. 

xciii.  MisERi,  qui  in  fiavam  febrem  incide- 
runt,  fere  semper  tarde  ccnvalescunt ;  neque 
profefto  raro,  finita  febre,  sola  debilitate  mo- 
riuntur. 

xciv.  Cum  primiim  igitur  febris  remislt, 
optimum  faftu  est,  tantum  cinchona  corticis, 
quantum  ventriculo  sedeat,  assumere. ,  At  ab- 
stincre  non  a  carnibus  modo,  et  distillatis  liquo- 
ribus,  veriim  a  vino  quoque,  prorsus  necessa- 
rium  est.  Modica  quoque  exercitatio,  et  frigi- 
darium,  ad  vires  confirmandas  multum  pollent. 

xcv.  PersjEpe  autem  pariim  valent  regimen 
et  medicina;  neque  convalescens  pristinas  vi- 
res  concipit,  donec  in  frigidas  et  salubriores  mi- 
grarit  regiones. 


PllO- 

PROPHYLAXIS. 


xcvi.  Priusquam  huic  disputationi  finem 
ponamus,  haud  alienura  erit  paucis  diccre, 
quemadmodum  febris,  quam  persequimur,  ai*- 
ceatur. 

xcvii.  Hunc  in  fincm,  optimumfa£tu  est, 
cum  causas,  qualescunque  sint,  quce  hanc  fe- 
brem  concitant,  quam  maxime  vitare,  tum  eam 
corporis  constitutionem,  pr^e  qua,  hunc  in  mor- 
bum  homines  proclives  sunt,  tempestive  corri- 
gerc. 

xcviii.  An  pestilenslabes  fiavam  febrem 
excitet,  an,  quod  verisimilius  est,  exhalationes 

t 

paludum,  nondum  satis  constat,    Hoc  \'er6  ex- 

perientia 

pericntia  docet,  homines  excitantibus  causis, 
quales  sint  cunque,  diu  et  sa?pc  objici,  neque 
tamen  hinc  detrimentum  capere,  nisi  eorum 
corpora  aliqua  apta  sint,  qu^  in  raorbum  tra- 
hantur. 

xcix.  Quum  ita  (xcviii)  sit,  oportet  ani- 
madvertere,  quibus  ex  causis  apta  evadant  cor- 
pora,  qu£e  hunc  morbum  nanciscantur.  Hae  au- 
tem  causas,  utl  nobis  videtur,  sunt  corporis  de- 
bilitas  et  plenitudo. 

c.  Ne  igitur  debilitetur  corpus,  et  in 
hunc  morbum  proclive  fiat,oportet  eos,qui  Indi- 
AM  OcciDENTALEM  nupcrrime  pervenerint, 
dum  vires  sustinent  et  confirmanlr  diasta  idonea 
ac  exercitatione,  temperatos  essc  in  omnibus 
vitas  partibus  j  et,  dum  lestuantem  solem  fugi- 
unt,  et  fatigationem  vltant,  neque  Baccho  se 
totos  dedere,  neque  Veneri.  Intemperantia 

euira 

enim  tam  exercitationis,  quam  voluptatum,  de-. 
bilitateni  efEcit  j  debiiitas  pi-ovocat  morbos. 

ci.  Quinetiam,  ne  fiavae  febri  opportuni 
fiant  homines,  qui  in  Indiam  Occidentalem 
uuper  pervenerint,  iis  pra:cavendum  est,  ne  eo- 
rum  corpora  sanguine  nimis  impleantur.  Hunc 
in  finem,  debent  cibis  ex  media  et  imbecilla 
materia,  et  potu  dilutiore  vivere.  Eodem  con- 
silio,  utilissimum  erit  mitioribus  catharticis  al- 
vum  subinde  laxare  :  eos  enim,  uti  a  Jacksone 
accipimus,  qui  levibus  causis  alvi  profluvio  affi- 
ciuntur,  gravis  rarissime  febris  adoritur.  Ad- 
venis,  porro,  ab  Europa,  primo  in  India^t 
Occidentalem  adventu,  proderit,  ut  idem 
fert  auctor,  sanguinem  mittere. 

cii.  Denique,  quo  arceatur  flava  febrisf 
qua%  in  India  Occidentali,  tot  mortalium 

millia 

mllHa  qiiotanms  abripit,  nihil,  uti  Clarkius 
certiores  nos  facit,  efficacius  est,  quam  muriate 
hydrargyri  diilci  salivam  paulisper  movere,  dein, 
per  paucos  dies  continuos,  cinchonct  corticem  as- 
sumere.  At  hujus  rei  fides,  pro  me,  peries  auc- 
tbrem  erit. 


F    I   N   I  S. 

